Luhanskas starptautiskā lidosta
Luhanskas starptautiskā lidosta (ukraiņu: Міжнародний аеропорт Луганськ) bija starptautiska lidosta Luhanskā, Ukrainā. Tā ir iznīcināta 2014. gada karadarbības laikā. Lidosta atrodas uz dienvidiem no pilsētas, aptuveni 20 kilometru attālumā no pilsētas centra. Līdz pilsētas robežām ir aptuveni 9 kilometri. Kopš 2014. gada 1. septembra lidostas teritoriju pilnībā kontrolē Krievijas separātistu spēki.